Аушыджэрым и псы хущхъуэхэр
Урысейм щынэхъыфIхэм хабжэ
ЗыгъэпсэхупIэхэм ехьэлIауэ RoomGuru.ru интернет IэнатIэм иригъэкIуэ- кIа къэхутэныгъэхэм наIуэ къызэращIащи, Нартсанэрэ (Кисловодск) Аушыджэррэ я псы хъущхъуэ зыгъэпсэхупIэхэр Урысейм щынэхъыфIу къалъытаи 10-м яхэхуащ. Мы къэпщытэныгъэр щрагъэкIуэкIым, зыплъыхьакIуэхэм я еплъыкIэрщ Iуэхур зытращIыхьар.
Ставрополь крайм и Нартсанэм япэ увыпIэр хуагъэфэщащ, Аушыджэрым 9-нэр лъысащ. Мы зи гугъу тщIахэм нэмыщIкIэ увыпIэ нэхъыщхьэхэр яубыдащ Белокурихэ (Алтай край), Мацестэ (Сочэ), Саки (Кърым), Марциальнэ псыхэм (Карелие), Бор Ипщэ (Тюмень), Тумнин псы хэм (Хабаровскэ край), Гоуджекит (Бурятие) псы хущхъуэхэм.
Сайтым къызэрыщагъэлъэгъуамкIэ, Аушыджэр зыгъэпсэхупIэр нэхъ пудхэм ящыщу къалъытащ. Зы жэщ-махуэм абы ущыпсэуным и уасэр зэрыхъур сом мини 2,5-рэщ.
НафIэдз Мухьэмэд.
